Άβαταρ: Ο Τελευταίος Ανεμοδαμαστής - Βιβλίο 3: Φωτιά

Ο τρίτος κύκλος (Βιβλίο 3: Φωτιά) της αμερικανικής σειράς κινουμένων σχεδίων του Nickelodeon, Άβαταρ: Ο Τελευταίος Ανεμοδαμαστής, ολοκληρώθηκε σε 21 επεισόδια, που προβλήθηκαν από τις 21 Σεπτεμβρίου του 2007 μέχρι τις 19 Ιουλίου του 2008.

Η σειρά δημιουργήθηκε από τους Μάικλ Τάντε ΝτιΜάρτινο και Μπράιαν Κονιέτζκο, και πρωταγωνιστούν ο Ζάχαρι Τίλερ Έισεν, η Μέι Ουίτμαν, ο Τζακ ΝτεΣένα, η Τζέσι Φλάουερ, ο Ντάντε Μπάσκο και η Γκρέι ΝτεΛάιλ.

Η ιστορία αρχίζει με τον Άανγκ, τον κύριο πρωταγωνιστή, να συνέρχεται μετά από ένα τρομερό χτύπημα που δέχτηκε από την Αζούλα, την πριγκίπισσα της Φυλής της Φωτιάς, όταν βρισκόταν στη Μπα-Σιν-Κσε (βλ. Βιβλίο 2). Μαζί με τους φίλους του, Σόκκα, Ταμάρα (Κατάρα στην αυθεντική εκδοχή) και Τοφ ταξιδεύουν στη Φυλή της Φωτιάς για να βρουν ένα δάσκαλο της μαγείας της φωτιάς, ο οποίος θα βοηθήσει τον Άανγκ να μάθει τη μαγεία της φωτιάς και να νικήσει τον Λόρδο της Φωτιάς Οζάι. Ο δάσκαλος του Άανγκ θα γίνει ο πρίγκιπας της Φυλής της Φωτιάς και πρώην εχθρός του Άανγκ, Ζούκο. Ο Άανγκ μαθαίνει την μαγεία της φωτιάς και κατά τον ερχομό του κομήτη του Σόζιν καταφέρνει να νικήσει τον Οζάι και να σταματήσει τον πόλεμο, ο οποίος διαρκεί εδώ και 100 χρόνια.

Ο τρίτος κύκλος της σειράς παρουσιάζεται σε 21 επεισόδια, 1 επεισόδιο περισσότερο από τους προηγούμενους 2 κύκλους. Το τελευταίο κομμάτι του κύκλου, Ο Κομήτης του Σόζιν: Η Τελική Αναμέτρηση, περιλαμβάνει 4 επεισόδια, τα οποία αν συνδεθούν δημιουργούν μια 2ωρη ταινία. Ο τρίτος κύκλος της σειράς έλαβε ανάλογη κριτική όπως και οι 2 προηγούμενοι κύκλοι της σειράς. Ο τρίτος κύκλος, και ειδικά τα τελευταία του επεισόδια, δέχθηκαν καλή κριτική από διάφορους κριτικούς και ιστοσελίδες όπως το DVD Talk και το IGN.

Από τις 30 Οκτωβρίου 2007 μέχρι τις 16 Σεπτεμβρίου 2008, η Nickelodeon κυκλοφόρησε 4 DVD σετ και ένα «Complete Box Set». Το κάθε από τα 4 DVD σετ περιλαμβάνει ένα δίσκο με 5 επεισόδια, με εξαίρεσε το 4ο DVD, το οποίο περιλαμβάνει 6 επεισόδια καθώς και το «Complete Box Set», το οποίο περιλαμβάνει όλα τα 21 επεισόδια του τρίτου κύκλου σε 5 δίσκους. Στις 1 Φεβρουαρίου 2010, η Nickelodeon κυκλοφόρησε τα DVD στο Ηνωμένο Βασίλειο.

 Παραγωγή 

Ο τρίτος κύκλος της σειράς Αβατάρ: Ο Τελευταίος Μαχητής του Ανέμου προβλήθηκε από την Nickelodeon, το οποίο ανήκει στη Viacom. Οι δημιουργοί της σειράς είναι ο Κονιέτζκο και ΝτιΜάρτινο, με κύριο βοηθό τον Άαρον Έχασζ. Πολλά από τα επεισόδια του τρίτου κύκλου σκηνοθετήθηκαν από τους Έθαν Σπάουλντιγκ, Λόρεν ΜακΜούλλαν και Τζιανκάρλο Βόλπ. Τα επεισόδια γράφτηκαν από μια ομάδα συγγραφέων με αρχηγό τον Άαρον Έχασζ, την Ελίζαμπεθ Βέλτς Έχασζ, τον Τιμ Χέντρικ, τον Τζον Ο' Μπράιν σε συνεργασία με τους Κονιέτζκο και ΝτιΜάρτινο. Η μουσική γράφτηκε από τους  "The Track Team", μαζί με τους Τζέρεμι Ζάκερμαν και Μπέντζαμιν Βιν.

 Ηθοποιοί 

Όλοι οι πρωταγωνιστές του 2ου κύκλου της σειράς έμειναν οι ίδιοι: Άανγκ (Ζάχαρι Τίλερ Έισεν), Ταμάρα (Μάε Ουάιτμαν), Σόκκα (Τζακ ΝτεΣένα) και Τοφ (Τζέσι Φλάουερ). Ο Μάκο Ιβαμάτσου, ο οποίος υποδυόταν τον Άιρο πέθανε κατά τη διάρκεια των γυρισμάτων του 2ου κύκλου, για αυτό και τον αντικατέστησε ο Γκρέγκ Μπάλτουιν. Ο Ζούκο, τον οποίο υποδύεται ο Ντάντε Μπάσκο, παίρνει το μέρος του Άανγκ στο επεισόδια Δυτικός Ναός του Αέρα (12ο επεισόδιο). Αυτό κάνει την Αζούλα, την οποία υποδύεται η Γκρέι ΝτεΛίσλε, την κύρια ανταγωνιστή. Τον Λόρδο της Φωτιάς Οζάι, ο οποίος δε συμμετείχε και τόσο πολύ στα προηγούμενα επεισόδια, υποδύεται ο Μαρκ Χάμιλ.

 Κριτική 

Όπως και οι 2 προηγούμενοι κύκλοι της σειράς Αβατάρ: Ο Τελευταίος Μαχητής του Ανέμου, έτσι και ο τρίτος έλαβε σχετικά καλή κριτική. Στα 36α Annie Awards, ο τρίτος κύκλος έλαβε το βραβείο «Best Animated Television Production for Children». Επίσης, στα 36α Annie Awards, ο Ιοακίμ Ντος Σάντος έλαβε το βραβείο "Best Directing in an Animated Television Production" για τη σκηνοθεσία του στο επεισόδιο Ο Κομήτης του Σόζιν: Μέσα στον Άδη (20ο επεισόδιο). Στα Διεθνές Φεστιβάλ Κινουμένων Σχεδίων του Ανσί του 2008, ο Ιοακίμ Ντος Σάντος ήταν υποψήφιος για το επεισόδιο Η ημέρα του Μαύρου Ήλιου, Μέρος 2: Έκλειψη. Επίσης, ο Τζέρεμι Ζούκερμαν ήταν υποψήφιος για το βραβείο «Best Sound Editing in a Television Animation» στο φεστιβάλ Golden Reel Award για τη δουλειά του στο επεισόδιο Ο Κομήτης του Σόζιν: Αβατάρ Άανγκ (21ο επεισόδιο).

 Επεισόδια 

  Νούμερο επεισοδίου
 Όνομα και περιγραφή
 Πρεμιέρα
 Κώδικας
   1
 Η αφύπνισηImdb.com - The Awakening
 21 Σεπτεμβρίου 2007
 301
  Ο Άανγκ συνέρχεται και βλέπει πώς βρίσκεται σε καράβι της Φυλής της Φωτιάς. Στην αρχή πιστεύει πώς είναι αιχμάλωτος και προσπαθεί να αποδράσει μα όταν καταλαβαίνει πώς οι φίλοι του, μετά από μια σύγκρουση με μάγους φωτιάς, πήραν το καράβι ανακουφίζεται. Μόλις η Ταμάρα του λέει ότι έχει ωραία μαλλιά (ο Άανγκ στα προηγούμενα επεισόδια ήταν πάντα φαλακρός) ο Άανγκ τρομαγμένος ρωτά για πόσο καιρό ήταν στο κρεβάτι και η Ταμάρα του απαντά πώς για μερικές εβδομάδες. Επίσης ο Άανγκ μαθαίνει πώς ο κόσμος τον θεωρεί νεκρό. Ο Σόκκα λέει πώς αυτό είναι καλό, γιατί την ημέρα της εκλείψεως που οι μάγοι της φωτιάς θα χάσουν για λίγο την δύναμη τους ο Άανγκ θα είναι μεγάλη έκπληξη για αυτούς και για τον Λόρδο της Φωτιάς. Ο Άανγκ προσπαθεί να φύγει από το καράβι για να αντιμετωπίσει τον Λόρδο της Φωτιάς, αφού πίστευε ότι έπρεπε να το κάνει μόνος του. Η Ταμάρα είναι θυμωμένη με το πατέρα της, Χακόντα, για το ότι τους άφησε μαζί με τον Σόκκα για να πάει στον πόλεμο, ειδικά όταν ήταν μετά το θάνατο της μητέρας τους. Την ίδια ώρα, ο Ζούκο και η Αζούλα επιστρέφουν στην Φυλή της Φωτιάς, όπου τους υποδέχονται ως ήρωες. Ο Ζούκο ανησυχεί γιατί θα δει τον πατέρα του μετά από 3 χρόνια εξορίας. Η Αζούλα λέει στο πατέρα της ότι ο Ζούκο σκότωσε τον Αβατάρ (Άανγκ), και όταν ο Ζούκο βλέπει το πατέρα του, εκείνος του λέει ότι είναι περήφανος που ο γιος του βρήκε και σκότωσε τον Αβατάρ.
   2
 Η περιμετωπίδαImdb.com - The Headband
 28 Σεπτεμβρίου 2007
 302
  Ο Άανγκ, ο Σόκκα, η Τοφ και η Ταμάρα μεταμφιεσμένοι μπαίνουν στην χώρα της Φυλής της Φωτιάς. Τα ρούχα που φορούν τα κλέβουν από ένα σπίτι. Αποφασίζουν να μείνουν σε μια σπηλιά και να μείνουν εκεί μέχρι την μέρα της εκλείψεως. Ο Άανγκ γίνεται δεχτός σε ένα σχολείο, αλλά λέει πώς το όνομα του είναι Κούζον. Όταν το λέει στους φίλους του, ο Σόκκα προσπαθεί να τον πείσει να μην το κάνει γιατί είναι επικίνδυνο. Ο Άανγκ καταφέρνει να πείσει τον Σόκκα πώς πρέπει να μείνει λέγοντας του πώς θα τους μιλήσουν για μια μυστική λίμνη που οδηγεί στο Αυτοκρατορικό Παλάτι. Την επόμενη, ο Άανγκ δέχεται επίθεση από ένα μαθητή, αλλά καταφέρνει να αποφύγει τα χτυπήματα και ο αντίπαλος του πέφτει κάτω. Προς κακή του τύχη εμφανίζεται ο διευθυντής, ο οποίος βλέποντας το μαθητή στην γη, θεωρεί πώς ο Άανγκ του επιτέθηκε. Το βράδυ, ο Άανγκ διοργανώνει μια γιορτή και πείθει τους συμμαθητές του να κάνουν κάτι που στο σχολείο απαγορεύεται, να χορέψουν. Αλλά, και πάλι, εμφανίζεται ο διευθυντής, ο οποίος διατάζει τους φρουρούς του να πιάσουν το «αγόρι με την ζώνη στο κεφάλι». Χάρη στην βοήθεια των συμμαθητών του, ο Άανγκ και οι φίλοι του ξεφεύγουν.
   3
 Η βαμμένη κυρίαImdb.com - The Painted Lady
 5 Οκτωβρίου 2007
 303
  Ο Άανγκ και η παρέα του περνούν από ένα χωριό το οποίο βρίσκεται σε ένα ποταμό, το οποίο είναι λερωμένο λόγω του ότι κοντά στο χωριό υπάρχει ένα εργοστάσιο της Φυλής της Φωτιάς. Ο Σόκκα προσπαθεί να πείσει τους φίλους του να φύγουν, αλλά η Ταμάρα αρνείται. Μεταμφιέζεται σε Χρωματιστή Κυρία και σώζει το χωριό από την καταστροφή. Για να το κάνει αυτό δίνει βατόμουρα στον Άππα για να πάρει η γλώσσα του μοβ χρώμα και να πιστέψουν οι άλλοι πώς είναι άρρωστος. Η Ταμάρα σώζει το χωριό, αλλά μετά όλοι καταλαβαίνουν πώς δεν είναι η πραγματική Χρωματιστή Κυρία και αρχικά σκέφτονται να τη διώξουν από το χωριό, αλλά στο τέλος τη δέχονται ως ήρωα. Στο τέλος, μπροστά στην Ταμάρα εμφανίζεται το πνεύμα της πραγματικής Χρωματιστής Κυρίας.
   4
 Ο δάσκαλος του ΣόκκαImdb.com - Sokka's Master
 12 Οκτωβρίου 2007
 304
  Ο Σόκκα θεωρεί πώς δεν είναι αρκετά καλός για να ανήκει στην ομάδα «Αβατάρ». Οι φίλοι του, για να τον ηρεμήσουν και να τον πείσουν πώς είναι καλός τον στέλνουν στο σπίτι ενός δάσκαλου πολεμικών τεχνών. Ο Σόκκα μαθαίνει ξιφασκία και ο ίδιος καταφέρνει να φτιάξει το δικό του σπαθί από κομμάτι μετεωρίτη που έπεσε στο κοντινό χωριό την προηγούμενη νύχτα. Ο Σόκκα γίνεται άριστος μαθητής αλλά λέει στο δάσκαλο του πως δεν είναι από τη Φυλή της Φωτιάς αλλά από την Φυλή του Νερού, και τότε αρχίζει μια μονομαχία στην οποία ο δάσκαλος του τον ακινητοποιεί. Στο τέλος, ο δάσκαλος του τού λέει πώς ήξερε πολύ καλά πώς ήταν από την Φυλή του Νερού, αλλά δέχτηκε να του μάθει τις πολεμικές τέχνες γιατί πιστεύει ότι ο πόλεμος είναι αχρείαστος και ότι καταστρέφει τον κόσμο.
   5
 Η παραλίαImbd. com - The Beach
 19 Οκτωβρίου 2007
 305
  Ο Ζούκο, η Αζούλα και οι φίλες της βρίσκονται στο Νησί των Χοβολέων. Εκεί ανταγωνίζονται νέους σε ένα παιχνίδι πετοσφαίρισης και βγαίνουν νικητές. Εκεί εμφανίζονται δύο νεαροί, οι οποίοι τους προσκαλούν σε μια γιορτή που διοργανώνουν οι ίδιοι κρυφά από τους γονείς τους. Στην γιορτή, ο Ζούκο τσακώνεται με το κορίτσι του, την Μέι και φεύγει. Βρίσκει το παλαιό οικογενειακό του σπίτι και βλέπει την φωτογραφία μαζί με την μητέρα του. Εκεί το βρίσκει η Αζούλα και το καλεί στην παραλία όπου βρίσκονται η Τάι Λι και η Μέι. Η Μέι ησυχάζει τον Ζούκο και όλοι αποφασίζουν να κάνουν μια φάρσα. Επιστρέφουν στην γιορτή και τα χαλάνε όλα αφήνοντας και μια αναμνηστική φωτογραφία.
   6
 Ο Άβαταρ και ο άρχοντας της φωτιάςImdb.com - The Avatar and the Firelord
 26 Οκτωβρίου 2007
 306
  Ο Άανγκ και ο Ζούκο μαθαίνουν την ιστορία του Αβατάρ Ρόκου και του Σόζιν, παππού του Οζάι, ο οποίος άρχισε τον πόλεμο. Ο Ρόκου και ο Σόζιν ήταν και οι δύο από τη Φυλή της Φωτιάς και ήταν καλοί φίλοι. Ο Ρόκου έφυγε για να μάθει την μαγεία των τεσσάρων στοιχείων της φύσης, επειδή ήταν ο Αβατάρ. Όταν επέστρεψε παντρεύτηκε αλλά ο Σόζιν ήθελε να το χρησιμοποιήσει για να αρχίσει πόλεμο. Ο Ρόκου αρνήθηκε και για αρκετό καιρό δεν είδαν ο ένας τον άλλο. Μετά από λίγα χρόνια όταν ο Ρόκου πήγαινε στο Βασίλειο της Γης, είδε πώς ο Σόζιν δεν τον άκουσε. Ο Ρόκου τον προειδοποίησε ότι αν συνεχίσει θα τον σκοτώσει. Ο Σόζιν υπόσχεται ότι δε θα συνεχίσει. Μετά από πολλά χρόνια, στο Νησί του Ρόκου γίνεται τρομερός σεισμός. Ο Σόζιν το βλέπει και έρχεται σε βοήθεια, αλλά όταν ο Ρόκου είναι έτοιμος να πεθάνει, τον αφήνει να πεθάνει. Μετά τον θάνατο του Ρόκου, ο Σόζιν κατέστρεψε όλους του Ναούς του Αέρα, αλλά ο Άανγκ χάρη στην εξαφάνιση του κατάφερε να μείνει ζωντανός. Ο Ζούκο, μόλις τελείωσε το διάβασμα των ημερολογίων του Σόζιν, ρωτά το θείο του τι σήμαινε όλο αυτό. Ο Άιρο του λέει πώς ο Αβατάρ Ρόκου είναι προπάππους του από την πλευρά της μητέρας.
   7
 Η δραπέτηςImdb.com - The Runaway
 2 Νοεμβρίου 2007
 307
  Η Τοφ βρίσκει ένα τρόπο να βγάζει εύκολα (βρόμικα) λεφτά με τη βοήθεια των ικανοτήτων της. Αυτό ανησυχεί την Ταμάρα αλλά όχι και τους υπόλοιπους. Μετά ο Σόκκα μαθαίνει πώς η Τοφ καταζητείται. Η Τοφ τον δωροδοκεί και έτσι αυτός δεν λέει τίποτα. Προς κακή της τύχη, η Ταμάρα το μαθαίνει και έτσι και οι δυο τους τσακώνονται. Μετά η Τοφ, μετά από παρέμβαση του Σόκκα είναι έτοιμη να ζητήσει συγγνώμη από την Ταμάρα, αλλά προς έκπληξη της η Ταμάρα της προτείνει να κάνουν ακόμα μια επιχείρηση για να βγάλουν λεφτά. Η Τοφ δέχεται αλλά τους βρίσκει ένας άνθρωπος, ο οποίος έχει την ικανότητα με τη βοήθεια της σκέψης να πυροβολεί με φωτιές. Αυτό τον άνθρωπο τον έστειλε ο Ζούκο να βρει τον Άανγκ για να τον σκοτώσει. Η Τοφ και η Ταμάρα φυλακίζονται αλλά ο Σόκκα και ο Άανγκ τους βγάζουν από εκεί. Η Τοφ με τη βοήθεια της Ταμάρα γράφει γράμμα στην μητέρα της.
   8
 Η μαριονετίστριαImdb.com - The Puppetmaster
 9 Νοεμβρίου 2007
 308
  Τα παιδιά βρίσκονται σε μια σπηλιά και λένε ο ένας στον άλλο τρομαχτικές ιστορίες. Ξαφνικά η Τοφ ακούει κάτι παράξενους ήχους από το απέναντι βουνό. Στη σπηλιά εμφανίζεται μια γρια, η Χάμα, η οποία οδηγεί τα παιδιά στο σπίτι της. Εκεί τα παιδιά μαθαίνουν ότι η Χάμα κατάγεται από την Νότια Φυλή του Νερού. Οι στρατιώτες της Φυλής της Φωτιάς επιτέθηκαν στην Νότια Φυλή του Νερού και την αιχμαλώτισαν γιατί ήταν μάγος νερού. Κατάφερε να ξεφύγει την φυλακή αφού έμαθε πώς να ελέγχει το νερό στο άλλο σώμα. Χρησιμοποιεί αυτή την ικανότητα για να τιμωρεί τους συμπολίτες της. Όταν τα παιδιά το μαθαίνουν αυτό της επιτίθενται. Αν και αρχικά η Χάμα είναι νικήτρια, στο τέλος η Ταμάρα καταφέρνει να την νικήσει και τώρα αυτή είναι που ελέγχει το νερό στο άλλο σώμα, κάτι που λυπεί βαθιά την Ταμάρα.
   9
 Εφιάλτες και ονειροπολήσειςImdb.com - Nightmares and Daydreams
 16 Οκτωβρίου 2007
 309
  Λίγες μέρες πριν την έκλειψη, ο Άανγκ βλέπει συνέχεια εφιάλτες και αρχίζει να τρελαίνεται. Θυμάται τι έγινε στην Μπα-Σιν-Κσε και αρχίζει να ετοιμάζεται. Αλλά, οι εφιάλτες του συνεχίζονται και αρχίζει να ονειροπολεί. Οι φίλοι του προσπαθούν να τον ηρεμήσουν αλλά δεν τα καταφέρνουν. Στο τέλος, ο Άανγκ τρελαίνεται τελείως, και αυτό φαίνεται όταν πιστεύει πώς ο Άππα και ο Μόμο μονομαχούν. Οι φίλοι του παίρνουν δέρματα προβάτων και του φτιάχνουν ένα μαλακό κρεβάτι. Ο Άανγκ στην αρχή πιστεύει πώς είναι ακόμα μια ονειροπόληση, αλλά όταν οι φίλοι του λένε πώς είναι αληθινό, τότε ο Άανγκ πέφτει πάνω στο κρεβάτι και κοιμάται. Βλέπει ένα καλό όνειρο και αρχίζει να έρχεται στα συγκαλά του. Την ίδια ώρα, ο Ζούκο παρακολουθεί πολεμικό συνέδριο. Μετά όταν βγαίνει λέει πώς αυτός ήταν ο γιος που ήθελε ο πατέρας του, αλλά δεν ήταν ο πραγματικός του εαυτός.
   10
 Η ημέρα του Μαύρου Ήλιου, μέρος 1ο: Η εισβολήImdb.com - The Day of Black Sun Part I The Invasion
 30 Νοεμβρίου 2007
 310
  Την ημέρα της εκλείψεως, τα παιδιά συγκεντρώνονται σε ένα βουνό και περιμένουν το στρατό τους να έρθει. Αρχηγός γίνεται ο Σόκκα, μιας και η εισβολή ήταν δική του ιδέα. Ο Σόκκα είναι αγχωμένος για αυτό ο πατέρας του εξηγεί στους στρατιώτες του το σχέδιο. Το σχέδιο είναι να επιτεθούν στη Φυλή της Φωτιάς πριν να αρχίσει η έκλειψη, έτσι ώστε όταν θα αρχίσει η έκλειψη να βρίσκονται στην πρωτεύουσα της Φυλής της Φωτιάς. Όλοι οι στρατιώτες ετοιμάζονται και μετά αρχίζουν το ταξίδι τους. Ο Άανγκ αφήνει τους φίλους για να πάει πρώτος. Φτάνει στο Αυτοκρατορικό Παλάτι αλλά δε βρίσκει κανένα εκεί.
   11
 Η ημέρα του Μαύρου Ήλιου, μέρος 2ο: Η έκλειψη
 30 Νοεμβρίου 2007
 311
  Αρχίζει η εισβολή στη Φυλή της Φωτιάς. Χάρη στα όπλα που διαθέτουν, η ομάδα του Άανγκ καταφέρνει στην αρχή της εκλείψεως να βρίσκεται λίγα μέτρα από την πρωτεύουσα της Φυλής της Φωτιάς. Ο Άανγκ γυρίζει και ανακοινώνει πώς ο Λόρδος της Φωτιάς εξαφανίστηκε. Ο Σόκκα, η Τοφ και ο Άανγκ κατευθύνονται στο ηφαίστειο, όπου βρίσκεται το καταφύγιο του Λόρδου της Φωτιάς και της οικογένειας του. Βρίσκουν τον πρωθυπουργό της Φυλής της Φωτιάς, ο οποίος του λέει να πάνε σε ένα δωμάτιο, όπου βρισκόταν ο Λόρδος της Φωτιάς, όμως εκεί βρισκόταν η Αζούλα, η οποία καθυστερεί τον Άανγκ και τους φίλους του. Την ίδια ώρα, ο Ζούκο επισκέπτεται τον πατέρα του και του ανακοινώνει πώς θα πάρει το μέρος του Άανγκ και θα ζητήσει συγχώρεση από τον θείο του. Ο Οζάι του μιλά για την μητέρα του Ζούκο έτσι ώστε όταν ξαναπάρει τη δύναμη του, να το σκοτώσει. Όταν η έκλειψη τελειώνει, ο Οζάι ρίχνει κεραυνούς στο Ζούκο, αλλά αυτός τους αποκρούει και φεύγει. Κατευθύνεται στη φυλακή, όπου μαθαίνει πώς ο θείος του δραπέτευσε. Η Αζούλα λέει στο Σόκκα πώς η Σουγιούκι είναι αιχμάλωτη και καταφέρνει να τους καθυστερήσει και άλλο. Μόλις τελειώνει η έκλειψη, οι μάγοι φωτιάς επιτίθενται. Όλοι αποφασίζουν πώς ο Άανγκ και οι φίλοι του πρέπει να φύγουν. Οι υπόλοιποι μένουν στην Φυλή της Φωτιάς και γίνονται αιχμάλωτοι. Ο Ζούκο ακολουθεί τον Άανγκ και την παρέα του, η οποία κατευθύνεται στο Δυτικό Ναό του Αέρα.
   12
 Ο δυτικός ναός του αέραImdb.com - The Western Air Temple
 14 Ιουλίου 2008
 312
  Ο Άανγκ και οι φίλοι του κατευθύνονται στο Δυτικό Ναό του Αέρα. Ο Ζούκο φτάνει εκεί πρώτος και θυμάται όταν βρισκόταν εκεί την επόμενη της εξορίας του. Τότε ήθελε να πιάσει τον Άανγκ και να τον παραδώσει στο πατέρα του, έτσι ώστε αυτός να του γυρίσει τον θρόνο. Ο Ζούκο κρύβεται σε ένα δάσος και ετοιμάζεται για τη συνάντηση του με τον Άανγκ. Την ίδια ώρα, ο Άανγκ και οι φίλοι του μιλούν για τις μελλοντικές τους κινήσεις. Ο Άανγκ θεωρεί πώς είναι αδύνατο να βρούν ένα δάσκαλο της μαγείας της φωτιάς. Εκεί εμφανίζεται ο Ζούκο. Αυτός προσπαθεί να τους πείσει ότι είναι με το μέρος τους, αλλά δεν τον πιστεύουν. Μετά, η Τοφ λέει στους άλλους πώς ο Ζούκο έλεγε αλήθεια, αλλά οι άλλοι, πιστεύουν πώς κάνει λάθος. Εκείνη θυμωμένη πηγαίνει να δει τον Ζούκο, ο οποίος κατα λάθος της καίει τα πόδια. Η Τοφ επιστρέφει στον Ναό και εκεί την θεραπεύουν. Την ίδια ώρα, τους επιτίθεται ο Φωτεινός Άνθρωπος, αλλά ο Ζούκο τον σταματά. Ο Φωτεινός Άνθρωπος προσπαθεί να τον ρίξει από το βουνό, αλλά ο Ζούκο καταφέρνει να κρατηθεί. Ο Σόκκα ρίχνει το μπουμεράνγκ του και πετυχαίνει τον Φωτεινό Άνθρωπο στο τρίτο του μάτι και τον εξουδετερώνει. Στο τέλος, ο Άανγκ δέχεται να γίνει ο Ζούκο ο δάσκαλος του στην μαγεία της φωτιάς. Ωστόσο, όταν ο Ζούκο βρίσκεται μόνος του, τον επισκέπτεται η Ταμάρα και τον προειδοποιεί πώς αν κάνει κάτι που θα βλάψει τον Άανγκ τότε θα τον σκοτώσει.
   13
 Οι φωτοδαμαστές δάσκαλοιImdb.com - The Firebending Masters
 15 Ιουλίου 2008
 313
  Ο Ζούκο χάνει σχεδόν όλη του τη μαγεία και είναι ανίκανος να μάθει στον Άανγκ τη μαγεία της φωτιάς. Οι άλλοι τον συμβουλεύουν να μάθει την ιστορία της μαγείας της φωτιάς ή το πρώτο πλάσμα που κατάφερε να μάθει την μαγεία της φωτιάς. Ο Ζούκο λέει πώς οι πρώτοι μάγοι φωτιάς ήταν οι δράκοι αλλά εξαφανίστηκαν εδώ και πολύ καιρό. Αλλά, οι πρώτοι άνθρωποι που έμαθαν την μαγεία της φωτιάς ήταν οι Πολεμιστές του Ήλιου, αλλά αυτοί εξαφανήστικαν εδώ και δεκάδες χιλιάδες χρόνια. Αλλά, το μέρος που ζούσαν βρίσκεται κοντά στον Δυτικό Ναό του Αέρα. Ο Άανγκ και ο Ζούκο πηγαίνουν στην χώρα των Πολεμιστών του Ήλιου. Βρίσκουν πολλές παγίδες αλλά τις περνούνε και φτάνουν στον Ναό του Ήλιου, αλλά όταν αγίζουν ένα χρυσό αυγό παγιδεύονται. Τότε τους βρίσκει ο αρχηγός των Πολεμιστών του Ήλιου και τους λέει πώς πρέπει να περάσουν μια δοκιμασία. Να φτάσουν μέχρι το απέναντι βουνό και να συναντήσουν τους δασκάλους Ράν και Σάο, οι οποίοι στην πραγματικότητα είναι δράκοντες. Κατά την διάρκεια της "δίκης", ο Άανγκ και ο Ζούκο δείχνουν τον Χορό των Δράκων και έτσι οι δράκοντες τους δίνουν το μυστικό της μαγείας της φωτιάς.
   14
 Ο καυτός βράχος, μέρος 1οImdb.com - The Boiling Rock Part 1
 16 Ιουλίου 2008
 314
  Ο Σόκκα και ο Ζούκο πηγαίνουν στον Καυτό Βράχο, όπου βρίσκεται η καλύτερη φυλακή της Φυλής της Φωτιάς. Πηγαίνουν εκεί για να βρουν τον πατέρα του Σόκκα, ο οποίος αιχμαλωτίστηκε κατά τη διάρκεια της εκλείψεως. Οι δυό τους μεταφιέζονται σε φρουρούς και βρίσκουν την Σούκι. Σκέφτονται να αποδράσουν, αλλά μαζί τους θέλουν να αποδράσουν ο Τσίνγκ-Σένγκ, η κόρη του και ο καλύτερος του φίλος. Στο τέλος, ο Σόκκα αρνείται να αποδράσει, γιατί θέλει να δει τον πατέρα του, και μαζί του μένουν ο Ζούκο και η Σουγιούκι, ενώ οι άλλοι αρχίζουν να φεύγουν. Παρά την προσπάθεια τους, λόγω του τρομερά ζεστού νερού δεν τα καταφέρνουν και τους αιχμαλωτίζουν. Ο Σόκκα και οι φίλοι του μένουν και βρίσκουν τον πατέρα του Σόκκα.
   15
 Ο καυτός βράχος, μέρος 2οImdb.com - The Boiling Rock Part 2
 16 Ιουλίου 2008
 315
  Ο Σόκκα και ο πατέρας του ετοιμάζουν σχέδιο απόδρασης. Ειδοποιεί τον Ζούκο και την Σουγιούκι. Την ίδια ώρα, ο Τσίνγκ-Σένκ λέει στο Βάρντεν, διευθυντή της φυλακής, πώς το σχέδιο απόδρασης δεν ήταν δικό του αλλά ενός φύλακα, ο οποίος δεν ήταν στην πραγματικότητα φύλακας. Ο Βάρντεν ζητά να δει όλους τους νεοφερμένους φύλακες, και ζητά από τον Τσινγκ-Σενκ να του δείξει ποιος είναι. Ο Τσίνγκ-Σενκ αντί τον Σόκκα, δείχνει ένα παλιό του γνωστό. Ο Σόκκα, ανακουφισμένος, ειδοποεί τη Σουγιούκι ότι θα αποδράσουν, αφού πρώτα δημιουργήσουν μεγάλο καβγά μεταξύ των φυλακισμένων. Αρχίζει ο καβγάς. Τον Ζούκο τον επισκέπτεται η Μέι, αλλά όταν αρχίζει ο καβγάς, ο Ζούκο την κλειδώνει στη φυλακή. Όσο ο Ζούκο και ο Σόκκα προσπαθούν να καταλάβουν πώς να κάνουν το διευθυντή της φυλακής όμηρο, η Σουγιούκι τον αιχμαλωτίζει. Φεύγουν, αλλά καθώς ετοιμάζονται να πατήσουν την απέναντι στεριά, η Αζούλα και η Τάι Λι τους επιτίθενται. Η Μέι απελευθερώνεται. Ο Βάρντεν βγάζει τα σχοινιά από πάνω του και διατάζει τους φύλακες του να κόψουν τα καλώδια. Αυτοί το κάνουν, αλλά στο τέλος η Μέι τους ακινητοποιεί και αφήνει τα καλώδια. Η Αζούλα θυμώνει μαζί της και καθώς είναι έτοιμη να της επιτεθεί, αλλά η Τάι Λι, η οποία ξέρει τα αδύνατα σημεία κάθε ανθρώπου, την χτυπά και την ρίχνει στο έδαφος. Φτάνουν οι φρουροί και τις φυλακίζουν. Ο Σόκκα, ο πατέρας του, η Σουγιούκι, ο Ζούκο και ο Τσίνγκ-Σένκ ξεφεύγουν και γυρίζουν στον Δυτικό Ναό του Αέρα. 
   16
 Οι νότιοι επιδρομείςImdb.com - The Southern Raiders
 17 Ιουλίου 2008
 316
  Η Αζούλα επιτίθεται στον Δυτικό Ναό του Αέρα και μονομαχεί με τον Ζούκο. Η μονομαχία γίνεται στον αέρα και δεν βρίσκει νικητή. Ο Ζούκο μαζί με τους νέους του φίλους βρίσκουν ένα μέρος και κατασκηνώνουν εκεί. Η Ταμάρα είναι ακόμα θυμωμένη με τον Ζούκο, και όταν εκείνος την ρωτά τι συμβαίνει, εκείνη του θυμίζει ότι ήταν η πρώτη που τον πίστεψε, στη Μπα-Σιν-Κσε, και ότι εκείνος την πρόδωσε. Ο Ζούκο την ρωτά τι πρέπει να κάνει για να πιστέψει ότι είναι με το μέρος τους. Η Ταμάρα του λέει, θυμωμένη, να γυρίσει στην ζωή την μητέρα της. Ο Ζούκο βρίσκει τον Σόκκα, καθώς αυτός με τριαντάφυλλο περιμένει σε ρομαντικό δείπνο τη Σουγιούκι, και εκείνος του λέει τι έγινε με τη μητέρα του, ότι την είχαν σκοτώσει οι μάγοι της φωτιάς, επειδή αυτή είπε ότι είναι μάγος νερού. Ο Ζούκο καταλαβαίνει πώς αυτοί που το έκαναν ανήκουν στους Νότιους Επιδρομείς. Βρίσκουν ένα καράβι και ρωτούν τον καπετάνιο πού βρίσκεται αυτός που ψάχνουν. Εκείνος τους λέει πώς ίσως ψάχνουν τον Γιαν-Ρο και ότι αυτός βρίσκεται σε σύνταξη εδώ και πολύ καιρό. Ο Ζούκο και η Ταμάρα τον βρίσκουν και του επιτίθενται, και εκείνος τους ζητά συγχώρεση. Η Ταμάρα δε μπορεί να τον σκοτώσει, για αυτό και φεύγει. Στο τέλος, η Ταμάρα συγχωρεί τον Ζούκο.
   17
 Οι ηθοποιοί του νησιού της ΘράκαςImdb.com - The Ember Island Players
 18 Ιουλίου 2008
 317
  Ο Σόκκα και η Σούκι βρίσκουν στην πόλη μια αφίσα για μια παράσταση αφιερωμένη σε αυτούς. Τους χαρακτήρες υποδύονται οι ηθοποιοί του Νησιού των Χοβολέων. Η παράσταση δεν αρέσει σε κανέναν, εκτός της Τοφ, την οποία υποδύεται ένα δυνατό αγόρι. Τον Άανγκ υποδύεται ένα φαλακρό κορίτσι, τον Σόκκα ένας λεπτός σάτιρος, την Ταμάρα ένα χοντρό κορίτσι και τον Ζούκο ένας ηθοποιός, ο οποίος έχει το σημάδι σε λάθος μάτι. Η παράσταση τελείωνει με νίκη της Αζούλα κατά του Ζούκο και νίκη του Λόρδου της Φωτιάς κατά του Άανγκ. 
   18
 Ο κομήτης του Σόζιν, μέρος 1ο: Ο βασιλιάς ΦοίνικαςImdb.com - Sozin's Comet, Part 1: The Phoenix King
 19 Ιουλίου 2008
 318
  Ο Οζάι μετανομάζεται σε Βασιλιά Φοίνικα. Ο Ζούκο θυμώνει που οι φίλοι του χαλαρώνουν αντί να ετοιμάζονται για την αποφασιστική μάχη. Ο Άανγκ του λέει πώς αποφάσισε να μονομαχήσει με τον Λόρδο της Φωτιάς μετά το πέρασμα του κομήτη. Ο Ζούκο του λέει πώς αν το κάνει αυτό μετά το πέρασμα του κομήτη, δεν θα τα καταφέρει, καθώς ο κομήτης θα αυξήσει τη δύναμη των μάγων της φωτιάς και θα τους κάνει ανίκητους. Επίσης του λέει το σχέδιο του πατέρα για την κατάληψη του Βασιλείου της Γης. Αυτό τρομάζει τον Άανγκ και τους φίλους του. Ο Ζούκο και οι άλλοι προσπαθούν να πείσουν τον Άανγκ ότι πρέπει να σκοτώσει τον Λόρδο της Φωτιάς, αλλά εκείνος αρνείται γιατί δεν το θεωρεί σωστό. Την κρίσιμη στιγμή, ο Άανγκ εξαφανίζεται από το Νησί των Χοβολέων.
   19
 Ο κομήτης του Σόζιν, μέρος 2ο: Οι παλαιοί δασκάλοιImdb.com - Sozin's Comet, Part 2: The Old Masters
 19 Ιουλίου 2008
 319
  Ο Άανγκ βρίσκεται σε ένα κινούμενο νησί. Εκεί ζητά τη γνώμη των προηγούμενων Αβατάρ για το πως να νικήσει τον Λόρδο της Φωτιάς, μα όλοι τους τον συμβουλεύουν να τον σκοτώσει. Ο Άανγκ δεν καταλαβαίνει γιατί πρέπει να τον σκοτώσει και διαφωνεί με όλους τους υπόλοιπους Αβατάρ. Ο Ζούκο και οι φίλοι του Άανγκ κατευθύνονται στο Βασίλειο της Γης για να βρούν την Τζούν, της οποίας το ζώο μπορεί να βρίσκει ανθρώπους με το άρωμα τους. Η Τζουν λέει πώς ο Άανγκ δεν υπάρχει και τότε ο Ζούκο της δίνει ένα σανδάλι που φορούσε ο θείος του. Έτσι οι ήρωες κατευθύνονται στην Μπα-Σιν-Κσε όπου βρίσκουν τους παλαιούς τους φίλους και δάσκαλους, οι οποίοι είναι μέλη του Λευκού Λόττου. Εκεί ο Ζούκο βρίσκει τον θείο του, Άιρο και του ζητά συγχώρεση. Ο Άιρο τον συγχωρεί. Ο Άανγκ καταλαβαίνει πώς βρίσκεται στην πλάτη της Λεωντοχελώνας και την ρωτά τι πρέπει να κάνει όταν μονομαχήσει με τον Λόρδο της Φωτιάς. Εκείνη του λέει πώς αν θέλει να τοννικήσει χωρίς να τον σκοτώσει πρέπει να του κλέψει τη μαγεία της φωτιάς.
   20
 Ο κομήτης του Σόζιν, μέρος 3ο: Μέσα στην κόλασηImbd.com - Sozin's Comet, Part 3: Into the Inferno
 19 Ιουλίου 2008
 320
  Ο Άιρο φιλοξενεί τον Ζούκο και τους φίλους του και συζητούν για τα μελλοντικά τους σχέδια. Ο Άιρο λέει πώς τον θρόνο της Φυλής της Φωτιάς θα πάρει ο Ζούκο, αλλά θα του αντισταθεί η Αζούλα. Για να την νικήσει θα χρειαστεί βοήθεια και ο Ζούκο ζητά την βοήθεια της Ταμάρα. Έτσι οι δύο τους κατευθύνονται στην Φυλή της Φωτιάς. Ο Σόκκα, η Τοφ και η Σουγιούκι βρίσκουν το καταφήγιο των ιπτάμενων καραβιών της Φυλής της Φωτιάς και καταφέρνουν να πάρουν ένα στην κατοχή τους. Το καράβι τους ενοχλά τα υπόλοιπα και αρχίζει να καταστρέφει, αλλά το καράβι του Λόρδου της Φωτιάς βρίσκεται μακριά. Καθώς αρχίζει την επίθεση στο Βασίλειο της Γης, εμφανίζεται ο Άανγκ και αρχίζει η αναμέτρηση τους. Ταυτόχρονα αρχίζει και η αναμέτρηση του Ζούκο και της Αζούλα, η οποία με ένα βρόμικο κόλπο καταφέρνει να τον ακινητοποιήσει και αρχίζει την επίθεση στην Ταμάρα. 
   21
 Ο κομήτης του Σόζιν, μέρος 4ο: Άβαταρ ΆανγκImdb.com - Sozin's Comet, Part 4: Avatar Aang
 19 Ιουλίου 2008
 321
  Η Αζούλα επιτίθεται στην Ταμάρα και προσπαθεί να την κρατήσει μακριά από τον Ζούκο, έτσι ώστε να μη τον σώσει από τον θάνατο. Η Ταμάρα καταφέρνει στο τέλος να νικήσει, αφού βάζει χειροπέδες στην Αζούλα και θεραπεύει τον Ζούκο. Ο Σόκκα, η Τοφ και η Σουγιούκι καταφέρνουν να σπάσουν αρκετά καράβια της Φυλής της Φωτιάς, αλλά το δικό τους σπάει στην μέση και έτσι ο Σόκκα μένει με την Τοφ, ενώ η Σουγιούκι συνεχίζει τη δουλειά μόνη της. Στην κρίσιμη στιγμή, όταν ο Σόκκα και η Τοφ χάνουν τις ελπίδες τους για επιβίωση, η Σουγιούκι τους σώζει και έτσι όλα τα καράβια καταστρέφονται. Ο Σόκκα, όμως, έσπασε το πόδι του. Την ίδια ώρα, ο Οζάι καταφέρνει, αρχικά, να νικήσει τον Άανγκ, αλλά ο Άανγκ χάρη σε χτύπημα στην πλάτη, στο σημείο όπου η Αζούλα τον χτύπησε με κεραυνούς, μπαίνει στην Κατάσταση του Αβατάρ και αρχίζει να παίρνει την υπεροχή. Καθώς ετοιμάζεται να σκοτώσει τον αντίπαλο του, αλλάζει γνώμη. Ο Οζάι του επιτίθεται αλλά ο Άανγκ απεκρούει την επίθεση του και αρχίζει η μονομαχία μεταξύ των ψυχών τους, στην οποία ο Άανγκ βγαίνει νικητής και καταφέρνει να πάρει από τον Οζάι τη μαγεία φωτιάς του. Ο Άανγκ βγαίνει νικήτης και έτσι εκπληρώνει την αποστολή του. Ο Ζούκο γίνεται ο νέος Λόρδος της Φωτιάς και ανακηρύσσει το τέλος του πολέμου. Έτσι τελείωνει η ιστορία.


 Σε DVD 

Τα DVD κυκλοφόρησαν από τις 30 Οκτωβρίου 2007 μέχρι τις 16 Σεπτεμβρίου 2008, από την Paramount Pictures. Ο κάθε δίσκος συνοδεύεται από ένα βιβλίο κόμικς. Στο Ήνωμένο Βασίλειο, τα DVD κυκλοφόρησαν την 1 Φεβρουαρίου 2010.

 Τόμος Δίσκοι ΕπεισόδιαΠεριοχή 1Περιοχή 2Περιοχή 4115Οκτωβρίου 30, 2007ΑκυρώθηκεΙουνίου 01, 2010215Ιανουαρίου 22, 2008ΑκυρώθηκεTBA315Μαϊου 6, 2008ΑκυρώθηκεTBA416Ιουλίου 29, 2008ΑκυρώθηκεTBABox set521Σεπτεμβρίου 16, 2008Φεβρουαρίου 1, 2010TBA

 Επίδραση 

 Σε βιντεοπαιχνίδια 

Στον τρίτο κύκλο της σειράς Αβατάρ: Ο Τελευταίος Μαχητής του Ανέμου βασίζεται το βιντεοπαιχνίδι Avatar: The Last Airbender – Into the InfernoImdb.com - Avatar: The Last Airbender - Into the Inferno, το οποίο κυκλοφόρησε στις 13 Οκτωβρίου 2008.

 Παραπομπές 

Κατηγορία:Αμερικανικές τηλεοπτικές σειρές
Κατηγορία:Άβαταρ: Ο Τελευταίος Μαχητής του Ανέμου
Κατηγορία:Τηλεοπτικές σειρές κινουμένων σχεδίων
Κατηγορία:Τηλεοπτικοί κύκλοι

fr:Liste des épisodes d'Avatar, le dernier maître de l'air#Livre Trois : Le Feu